456.01 REGOLAMENT IDWAR TRATTAMENT INDAQS FL-AĊĊESS U L-PROVVISTA TA’ OĠĠETTI U SERVIZZI L-AVVIŻ LEGALI 181 tal-2008, kif emendat bl-Avviż Legali 417 tal-2012. L-AVVIŻ LEGALI 181 tal-2008, kif emendat bl-Avviż Legali 417 tal-2012. 1. Titolu u skop. (1) It-titolu ta’ dawn ir-regolamenti hu Regolamenti dwar Trattament Indaqs fl-Aċċess u l-Provvista ta’ Oġġetti u Servizzi. (2) (a) Dawn ir-regolamenti jdaħħlu fis-seħħ id-disposizzjonijiet rilevanti tad-Direttiva tal-Kunsill 2004/113/KE li timplimenta l-prinċipju ta’ trattament indaqs bejnirġielunisa fl-aċċess u l-provvista ta’ oġġetti u servizzi. (b) Dawn ir-regolamenti jdaħħlu wkoll fis-seħħ il-Kommunikazzjoni mill-Kummissjoni Ewropea (22.12.2011C(2011) 9497) li fiha Linji Gwida dwar l-applikazzjoni tad-Direttiva tal-Kunsill 2004/113/KE fis-settur tal-assigurazzjoni, fid-dawl tas-sentenza tal-Qorti tal-Ġustizzja tal-Unjoni Ewropea fil-Kawża C-236/09 (Test-Achats) (3) Dawn ir-regolamenti għandhom japplikaw għall-persuni kollha li jipprovdu oġġetti u servizzi, li jkunu disponibbli għall-pubbliku irrispettivament mill-persuna involuta fir-rigward tas-setturi kemm pubbliċi kemm privati, inklużi korpi pubbliċi, u li jkunu offruti barra mill-qasam tal-ħajja privata u dik familjari u għal kull transazzjoni li ssir f’dan il-kuntest. (4) Dawn ir-regolamenti ma jippreġudikawx il-libertà ta’ l-individwu li jagħżel sieħeb kontrattwali sakemm dik l-għażla ta’ sieħeb kontrattwali ma tkunx ibbażata fuq il-ġeneru ta’ dik il-persuna. (5) Dawn ir-regolamenti m’għandhomla japplikaw għal affarijiet li jirrigwardaw l-impjieg u x-xogħol, lanqas għal affarijiet ta’ min jimpjega lil u nnifsu, sakemm dawk l-affarijiet ikunu koperti minn liġijiet u regolamenti oħrajn. (6) Dawn ir-regolamenti qegħdin isiru mingħajr preġudizzju għal disposizzjonijiet aktar favorevoli fir-rigward tal-ħarsien tan-nisa f’dak li għandu x’jaqsam mat-tqala u l-maternità. Tifsir. 2. F’dawn ir-regolamenti, sakemm ir-rabta tal-kliem ma tkunx teħtieġ xort’oħra: "l-Att " ifisser l-Att dwar l-Ugwaljanza għall-Irġiel u n-Nisa; Kap. 456. Kap. 456. " il-Kummissjoni " tfisser il-Kummissjoni Nazzjonali għall-Promozzjoni ta’ l-Ugwaljanza għall-Irġiel u n-Nisa, stabbilita skond l-artikolu 11 tal-Att u tinkludi lil kull uffiċjal tal-Kummissjoni awtorizzat minnha kif imiss biex jaġixxi f’isimha għal xi skop speċifiku taħt l-Att, u l-kelma " Kummissarju" għandha tiftiehem skond din it-tifsira; " trattament indaqs" tfisser in-nuqqas ta’ diskriminazzjoni, sew diretta sew indiretta, għal raġunijiet ta’ sess, b’referenza partikolari għall-istatus taż-żwieġ jew dak tal-familja. 3. L-iskop ta’ dawn ir-regolamenti husa biex jitqiegħed il-qafas għall-ġlieda kontra d-diskriminazzjoni bbażata fuq il-ġeneru fl-aċċess għal oġġetti u servizzi u l-provvista tagħhom, bl-iskop li jiddaħħal fis-seħħ fil-każ ta’ dak l-aċċess u provvista ta’ oġġetti u servizz i l-prinċipju ta’ trattament indaqs bejn l-irġiel u n-nisa. 4. Kun ċett ta’ trattament diskriminatorju. (1) Persuna ma tistax tassoġġetta lil xi persuna oħra għal trattament diskriminatorju, kemm direttament kemm in direttament, għal raġunijiet ta’ sess, inkluż kull trattament diskriminatorju li jkollu x’jaqsam mat-tqala jew mal-maternità. (2) Mingħajr preġudizzju għad-disposizzjonijiet tal-Att u tal-Att dwar l-Impiegi u r-Relazzjonijiet Industrijali: " diskriminazzjoni diretta " għandha titqies li ssir meta xi persuna tiġi trattata inqas favorevolment minħabba fis-sess tagħha minn kif persuna oħra tiġi, tkun ġiet jew tkun kieku ser tiġi trattata f’sitwazzjoni simili; " diskriminazzjoni indiretta " għandha titqies li ssir meta xi provvediment, kriterju jew prattika li jidhru li jkunu newtrali kieku jqiegħdu lil persuni ta’ xi sess fiż vantaġġ partikolari meta dawn jiġu mqabblin ma’ persuni tas-sess l-ieħor, kemm-il darba tali provvediment, kriterju jew prattika ma jkunux oġġettivament ġustifikabbli minħabba f’għan leġittimu u l-mezzi biex jintlaħaq dak l-għan ikunu adatti u meħtie [a. (3) Fastidju u fastidju sesswali għandhom jitqiesu wkoll bħala li jikkostitwixxu diskriminazzjoni għall-finijiet ta’ dawn ir-regolamenti. Iċ-ċaħda jew assoġġettament għal fastidju jew fastidju sesswali minn xi persuna ma jistgħux jintużaw bħala bażi għal deċiżjoni li tkun tolqot lil dik il-persuna. Kap. 452. Kap. 452. (4) Mingħajr preġudizzju għad-disposizzjonijiet ta’ l-Att u ta’ l-Att dwar l-Impjiegi u r-Relazzjonijiet Industrijali: "fastidju " għandu jitqies li jsir meta mġieba mhux mixtieqa li jkollha x’taqsam mas-sess ta’ persuna ssir bl-iskop jew bl-effett li jikser id-dinjità ta’ persuna u li joħloq ambjent intimidatorju, ostili, degradanti, u miljanti jew offensiv; u "fastidju sesswali " għandu jitqies li jsir meta ssir xi għamla ta’ mġieba mhux mixtieqa, sew fiżika, verbali, mhux verbali jew mhux fiżika, ta’ xorta sesswali bl-iskop jew bl-effett li tikser id-dinjità ta’ persuna, b’mod partikolari meta din tkun toħloq ambjent intimidatorju, ostili, degradanti, u miljanti jew offensiv. (5) Għall-finjiet ta’ dawn ir-regolamenti, kull persuna jew organizzazzjoni li dawn ir-regolamenti japplikaw għalihom għandhom jitqiesu wkoll li jkunu iddiskriminaw kontra persuna jekk huma jonqsu mid-dmir li għandhom li jipprevjenu kull għamla ta’ fastidju jew fastidju sesswali fl-organizzazzjoni tagħhom. (6) Meta tingħata xiistruzzjoni dwar diskriminazzjoni diretta jew indiretta għal motivi ta’ sess, din għandha titqies bħala diskriminazzjoni fil-kuntest tat-tifsira ta’ dawn ir-regolamenti. (7) Għandu wkoll jitqies li tkun saret diskriminazzjoni meta persuna tiġi vittimizzata għaliex hija tkun għamletx ilment lill-awtoritajiet leġittimi jew talli hija tkun tatbidu jew ħadet sehem fi proċeduri għal rimedju għal motivi ta’ xiksur allegat tad-disposizzjonijiet ta’ dawn ir-regolamenti, jew għaliex tkun żvelat informazzjoni, sew kunfidenzjali sew mhix, lil xi korp regolatorju pubbliku nominat, dwar xi attività li allegatament tkun waħda illegali jew korrottali ssir minn xi persuna u li tkun tinkwadra fil-kuntest ta’ dawn ir-regolamenti jew minn persuni li jaġixxu f’isem jew fl-interess ta’ dik il-persuna. (8) Dawn ir-regolamenti m’għandhom jipprekludu ebda differenza fit-trattament jekk il-provvista ta’ oġġetti u servizzi li ssir esklużivament jew primarjament lil membri ta’ xi sess tkun ġustifikata minn xi għan leġittimu u l-mezzi biex jintlaħaq dak l-għan ikunu adatti u meħtie [a. 5. Fatturi għal skopijiet ta’ informazzjoni statistika. Emendat: A.L.417 tal-2012. (1) Bla ħsara għas-subregolament (2), meta s-sess jittieħed bħala fattur fil-kalkolu tal-premjijiet u l-benefiċċji għall-finijiet tal-assigurazzjoni u servizzi finanzjarji relatati, dan m’għandux jirriżulta f’differenzi fil-premjijiet u l-benefiċċji li jirrigwardaw lil xi individwu fil-każ ta’ kuntratti ta’ assigurazzjoni konklużi wara l-21 ta’ Diċembru 2007 meta d-detentur tal-polza huwa individwu. (2) Id-dispożizzjonijiet tas-sub regolament (1) ma għandhomx japplikaw fil-każ ta’ kuntratti ta’ assigurazzjoni konklużi qabel il-21 ta’ Diċembru 2012, meta s-sess jittieħed bħala fattur determinanti fil-kalkolu tar-riskju, fil-każ li d-differenza li tirriżulta fil-premjijiet u l-benefiċċji li jirrigwardaw lil xi individwu jkunu proporzjonati, u meta dak il-kalkolu jkun ibbażat fuq informazzjoni statistika li tintuża fl-assigurazzjoni li tkun relevanti u eżatta. (3) Għall-finijiet tas-sub regolament (2), il-provdituri tal-assigurazzjoni u ta’ servizzi finanzjarji relatati ma’ dan li jużaw dak il-fattur determinanti għandhom jippreżentaw avviż ta’ kull sena f’dan is-sens lill-Kummissjoni. (4) Dan l-avviż għandu jinkludi dawn id-dettalji li ġejjin: (a) isem il-provditur tas-servizz; (b) il-prodott jew is-servizz li dwaru jkun ġie ppreżentat l-avviż; (ċ) ir-raġuni għaliex is-sess jittieħed bħala fattur determinanti; u (d) l-informazzjoni statistika għal skopijiet ta’ assigurazzjoni li fuqha din ir-raġuni tkun ibbażata fuqha. (5) Għall-finijiet tas-sub regolament (2), kuntratt ta’ assigurazzjoni għandu jitqies li ġie konkluż qabel il-21 ta’ Diċembru 2012 minkejja li: (a) l-imsemmi kuntratt ta’ assigurazzjoni ġiemġedded b’mod awtomatiku fi jew wara l-21 ta’ Diċembru 2012 skont it-termini u l-kondizzjonijiet ta’ kuntratt konkluż qabel il-21 ta’ Diċembru 2012 (hawn iżjed ’il quddiem imsejjaħ "kuntratt li kien diġà jeżisti"); jew (b) l-imsemmi kuntratt ta’ assigurazzjoni ġie emendat fi jew wara l-21 ta’ Diċembru 2012 skont it-termini u l-kondizzjonijiet ta’ kuntratt li kien diġà jeżisti, fejn ma jkunx meħtieġ il-kunsens tad-detentur tal-polza; jew (ċ) l-imsemmi kuntratt ta’ assigurazzjoni huwa polza kumplementari jew ta’ kontinwazzjoni li t-termini tagħha jkunu ġew miftehma f’kuntratt li kien diġà jeżisti, fejn l-istess kuntratt ta’ assigurazzjoni ikun attivat b’deċiżjoni unilaterali min-naħa tad-detentur tal-polza; jew (d) kuntratt li kien diġà jeżisti ġie emendat fi jew wara l-21 ta’ Diċembru 2012 fuq talba u bil-kunsens tad-detentur tal-polza, sakemm l-istess emenda ma tirriżultax f’żieda fil-premium; jew (e) Kap. 403. Kap. 403. l-imsemmi kuntratt ta’ assigurazzjoni huwa parti minn skema li taħtha kumpannija tal-assigurazzjoni tittrasferixxi lil kumpannija oħra id-drittijiet u l-obbligi kollha tagħha minn kuntratti li kienu diġà jeżistu skont id-dispożizzjonijiet tal-Att dwar il-Kummerċ ta’ l-Assigurazzjoni. 6. Bil-għan li tiġi żgurata ugwaljanza sħiħa fil-prattika bejn l-irġiel u n-nisa, il-prinċipju ta’ trattament indaqs m’għandu jżomm lil ebda persuna milli żżomm jew tadotta miżuri speċifiċi biex tipprevjeni jew tikkumpensa l-iżvantaġġi marbutin mas-sess. 7. Proċeduri ġudizzjarji u amministrattivi. (1) Persuni li jaħsbu li l-prinċipju ta’ trattament indaqs li jinkwadra fil-kuntest ta’ dawn ir-regolamenti ma jkunx ġie applikat fir-rigward tagħhom ikollhom dritt jippreżentaw ilment lill-Kummissarju, u l-Kummissarju għandu jagħti bidu għall-proċeduri imsemmija fl-Att jew f’kull liġi oħra jew regolament ieħor li jkunu japplikaw. (2) Mingħajr preġudizzju għas-subregolament (1), persuna li tallegali xi persuna oħra tkun ikkommettiet fir-rigward tiegħu jew tagħha xi attil legali taħt dawn ir-regolamenti għandu jkollha, fi żmien erbgħa u għoxrin xahar mill-ksur allegat, dritt ta’ azzjoni quddiem il-qorti kompetenti ta’ ġurisdizzjoni ċivili li permezz tagħha titlob lill-qorti biex tordna lill-konvenut biex jieqaf minn dak l-att illegali u biex tordna li jsir il-ħlas ta’ kumpens għal dik il-ħsara li tkun ġiet imġarrba b’dak l-att li jmur kontra l-li [i. (3) F’kull proċedura msemmija fis-sub regolamenti), meta persuni li jqisu li tkun saritilhom xi ħsara minħabba li l-prinċipju tat-trattament indaqs ma jkunx ġie applikat għalihom, iġibu prova quddiem xi Qorti jew Tribunal kompetenti dwar fatti li minnhom jista’ jkun preżunt li kien hemm diskriminazzjoni diretta jew indiretta, il-piż tal-prova jkun fuq il-konvenut biex juri li ma kien hemm ebda ksur tal-prinċipju ta’ trattament indaqs meta jkun qed isir is-smigħ ta’ dak l-ilment, u l-Qorti jew it-Tribunal għandhom jilqgħu l-ilment jekk il-konvenut ma jġib ebda prova li huwa ma jkunx għamel dak l-att li jmur kontra l-li [i. (4) F’kull azzjoni bħal dik skond kif provdut fis-sub regolament (2), l-attur għandu, aktar minn hekku b’żjieda ma’ dawk id-danni u l-ispejjeż li jkunu ġew attwalment imġarrba u li jistgħu jkunu dovuti skond il-liġi, ikun intitolat li jirkupra bħala kumpens dik is-somma flus skond mal-qorti tista’, fid-diskrezzjoni tagħha, tqis li tkun waħda raġonevoli fil-kuntest taċ-ċirkostanzi kollha tal-każ. Il-qorti għandha madankollu tiżgura li l-kumpens ikun wieħed li jiddisswadi u proporzjonat mal-ħsara mġarrba. 8. Difiża ta’ drittijiet. Xejn m’għandu jżomm lil xi assoċjazzjoni, organizzazzjoni jew enti legali oħra, li jkollha xi interess leġittimu milli tiżgura li jkun hemm konformità mad-disposizzjonijiet ta’ dawn ir-regolamenti, milli tipparteċipa sew f’isem sew b’appoġġ ta’ min jilmenta, bl-approvazzjoni tiegħu jew tagħha, f’xi proċedura ġudizzjarja jew amministrattiva intiża għall-infurzar ta’ l-obbligi li joħorġu minn dawn ir-regolamenti. 9. Funzjonijiet tal-Kummissjoni. Għall-finijiet ta’ dawn ir-regolamenti, u mingħajr preġudizzju għall-artikolu 12 ta’ l-Att, il-funzjonijiet tal-Kummissjoni għandhom jinkludu: (a) l-għoti ta’ għajnuna indipendenti lil vittmi ta’ diskriminazzjoni biex imexxu ’l quddiem l-ilmenti tagħhom dwar xi diskriminazzjoni; (b) li jmexxu stħarriġ indipendenti dwar id-diskriminazzjoni; u (ċ) il-pubblikazzjoni ta’ rapport indipendenti u l-għemil ta’ rakkomandazzjonijiet fuq kull kwistjoni li jkollha x’taqsam ma’ dik id-diskriminazzjoni. 10. (1) Dawk il-persuni u l-organizzazzjonijiet li dawn ir-regolamenti japplikaw għalihom għandhom jieħdu l-miżuri meħtieġa biex jiżguraw li l-prinċipju ta’ trattament indaqs jiġi rispettat f’dak li għandu x’jaqsam ma’ l-aċċess u l-provvista ta’ oġġetti u servizzi fil-kuntest ta’ dawn ir-regolamenti, u b’mod partikolari li jiġu aboliti disposizzjonijiet amministrattivi kuntrarji għall-prinċipju ta’ trattament indaqsu li kull disposizzjoni kuntrattwali, regoli interni ta’ intrapriżi, u regoli li jirregolaw assoċjazzjonijiet kemm li jagħmlu l-qligħ kemm li ma jagħmlux qligħ li jkunu kuntrarji għall-prinċipju ta’ trattament indaqs jiġu aboliti jew emendati. (2) F’kull każ, kull disposizzjoni jew prattika li tkun kuntrarja għall-prinċipju ta’ trattament indaqs għandha tkun nulla u bla ebda effett. 11. Reati. Kull min jagħti fastidju sesswali lil xi ħadd ieħor bi ksur tad-disposizzjonijiet ta’ dawn ir-regolamenti jkun ħati ta’ reatu jista’, meta jinsabħati, jeħel multa ta’ mhux iżjed minnelfejn u tliet mitteuro (€ 2,300) jew priġunerija għal mhux iżjed minn sitt xhur, jew dik il-multa u priġunerija flimkien.